Током кампање Берлински ваздушни мост један авион Даглас -{C-74}- Глоубмастер је 17. августа 1948. године превезао пошиљку брашна тешку 20 тона. Током 6 недеља колико је учествовао овај авион је обавио 24 мисије и пренео 1.234.000 -{kg}- разних залиха. Поред залиха хране и огрева овим авионом је пребачена и опрема (тешке грађевинске машине) неопходне за изградњу аеродрома у француском делу Берлина. Она опрема која није могла да стане у -{C-74}- је размонтирана пре транспорта па поново састављана. После 6 недеља авион је повучен са овог задатка и пребачен је да допрема моторе и резервне делове за авионе из Америке у Немачку, као логистичка подршка авионима који су одржавали Берлински ваздушни мост. Овај мост су у главном одржавали мањи авиони -{C-47}- и -{C-54}-. Искуство у раду за Берлински ваздушни мост је показало неопходност постојања великих авиона што је допринело да се убрза рад на развоју новог транспортног авиона Даглас -{C-124}- Глоубмастер II.